Președintele instanței supreme, Cristina Tarcea, a avut astăzi o „șarjă amicală” cu deputatul PSD Florin Iordache după dezbaterea la CCR.

„Am avut o șarjă amicală cu fostul coleg Iordache. Îl întrebam dacă un membru al familiei dânsului, când era membru al Secției penale era specializat sau nu era specializat în fapte de corupție, dar era o șarjă amicală, fără nicio legătură cu declarația oficială”, a spus Tarcea după dezbaterea la CCR.

În 2017, soția lui Florin Iordache, Magdalena Iordache a primit 240.288 lei drept pensie (de fost judecător), adică o medie de puţin peste 20.000 lei/lună.

În 2015, anul în care soţia lui Florin Iordache s-a pensionat, presa scria despre judecătoarea Magdalena Iordache că a preferat să plece decât să judece un caz celebru coordonat de DNA.